Държавен вестник, бр. 59, 2014 г., стр. 78

СТР.  78	
Д Ъ Р Ж А В Е Н  В Е С Т Н И К 	
БРОЙ  59
Член 1
Предмет 
В съответствие с чл. 1, ал. 1 във връзка с 
чл. 14, ал. 1 от Споразумението настоящият 
Протокол регламентира условията, при които 
се осъществяват съвместни патрули за опазване 
на обществения ред и сигурност в черномор­
ските курорти на територията на Република 
България по време на активния туристически 
сезон в съответствие с Решение 2008/615/ПВР 
на Съвета и Решение 2008/616/ПВР на Съвета. 
Член 2
Компетентни органи
	
(1)	 Компетентните органи, отговарящи за 
прилагането на настоящия Протокол, са:
а) За българската Договаряща страна:
	
	
–	 Главна дирекция „Национална по­
лиция“
	
	
– 	Областна дирекция на МВР – Бургас;
б) За чешката Договаряща страна:
	
	
–	 Президиум на полицията на Чешката 
република.
	
(2)	Договарящите страни определят точки 
за контакт за изпращане и обработване 
на исканията, посочени в чл. 3 на този 
Протокол, както и за съгласуване на 
практически въпроси, свързани с из­
пълнението на настоящия Протокол, 
както следва:
а) За българската Договаряща страна:
Главна дирекция „Национална полиция“
Адрес:	
бул. Александър Малинов 
№ 1, 1715 София
Телефон:	
+359 2 982 89 37; 
	
+359 2 982 89 47
Факс:	
+359 2 931 60 80
Електронен адрес:	 gdnp@mvr.bg;
б) За чешката Договаряща страна:
Президиум на полицията на Чешката репуб­
лика
Дирекция „Международно полицейско сът­
рудничество“
Адрес:	
Strojnická 27, 170 89 Praha 7
Телефон:	
+420 974 834 210
Факс:	
+420 974 834 723
Електронен адрес:	 omps@pcr.cz.
	
(3)	Договарящите страни се уведомяват 
взаимно писмено за всяка промяна в 
данните за контакт на компетентните 
органи.
	
(4)	Компетентните органи, отговарящи за 
даване на указания на служителите, 
участващи в съвместните патрули, са 
полицейските управления, на чиято 
територия се осъществяват съвместните 
патрули. 
Член 3
Осъществяване на съвместната патрулно-
постова дейност 
	
(1)	Въз основа на оперативната необходи­
мост на българската страна и с цел оси­
гуряване на обществен ред и сигурност в 
черноморските курорти, обслужвани от 
ОДМВР – Бургас, Договарящите страни 
създават съвместни патрули, за които 
се командироват чешки полицейски 
служители. 
	
(2)	Командироването на полицейските 
служители по ал. 1 се осъществява след 
писмено искане на компетентния ор­
ган на Министерството на вътрешните 
работи на Република България, адре­
сирано до Президиума на полицията 
на Чешката република. В искането се 
посочват броят на полицейските служи­
тели, които ще бъдат командировани, 
конкретните периоди от време (смени) 
и районът (районите), където ще се 
осъществяват съвместните патрули. 
	
(3)	Искането се изпраща най-малко триде­
сет дни преди датата на започване на 
първата смяна на съвместните патрули. 
	
(4)	Отговорът на искането се изпраща в 
рамките на две седмици от получава­
нето на искането, като едновременно 
с него се предоставя информация за 
полицейските служители, определени за 
осъществяване на съвместните патрули. 
	
(5)	Ако не е договорено друго, всеки от 
чешките полицейски служители прис­
тига на територията, където ще се осъ­
ществяват съвместните патрули, в деня 
преди започването на своята смяна и 
отпътува в деня след приключването є.
	
(6)	Командированите чешки полицейски 
служители осъществяват патрулно-по­
стова дейност по предварително изготвен 
график за периода на съответната смяна. 
	
(7)	В края на всяка смяна се изготвя доку­
мент за положения труд от всеки чешки 
полицейски служител. Документът се 
изготвя на български и на чешки език 
и се утвърждава от ОДМВР – Бургас.
	
(8)	Ако някой от служителите, определени 
за осъществяване на съвместна патрул­
но-постова дейност, не може да бъде 
командирован или не може повече да 
осъществява патрулно-постова дейност, 
чешката точка за контакт, посочена в 
чл. 2, ал. 2 на настоящия Протокол, 
информира за заместването му бъл­
гарската точка за контакт, посочена в 
чл. 2, ал. 2 на настоящия Протокол. 
	
(9)	В хода на осъществяване на съвмест­
ната патрулно-постова дейност служи­
телите използват български език. При 
невъзможност на чешката страна да 
осигури достатъчен брой полицейски 
служители, владеещи български език, 
точките за контакт, посочени в чл. 2, 
ал. 2 на настоящия Протокол, консул­
тират допълнително възможностите 
за изпращане на чешки служители, 
владеещи руски или английски език.